recursal/SuperWikiNEXT-32B huggingface dataset:
**திருஞான சம்பந்தர் பிள்ளைத்தமிழ்** என்பது சிற்றிலக்கியங்களில் ஒன்றான பிள்ளைத்தமிழ் என்ற வகையைச் சார்ந்ததாகும். திருஞான சம்பந்தருக்கு ஐந்து பிள்ளைத்தமிழ் நூல்கள் உள்ளன. இந்நூல் ஆசிரியர் திருவாடுதுறை ஆதீனத்து ஞானாசாரியர் பரம்பரையில் வந்த திரு. மாசிலாமணி தேசிகர் அவர்கள். காலம் 17 ஆம் நூற்றாண்டு.

நூலமைப்பு
---------

காப்புச் செய்யுளாக ஒரு வெண்பா அமைந்துள்ளது. காப்புப்பருவம், வாரானைப் பருவம் ஆகியவற்றில் பருவத்திற்கு பதினோரு பாடல்களும் முத்தம், சிறுபறை ஆகியவற்றில் பருவத்திற்கு ஒன்பது பாடல்களும் மற்றைப் பருவங்களில் முறையே பத்து பாடல்களும் அமைந்துள்ளன. மொத்த பாடல்களின் எண்ணிக்கை 101 ஆகும்

நூலாசிரியர்
-----------

இநூலாசிரியர் மாசிலாமணி தேசிகர் திருக்கயிலாய பரம்பரைத் திருவாடுதுறை ஆதீனக் குருமூர்த்திகளுள் ஒருவர். இவர் ஞானபீடத்திலேயே 1625 முதல் 1658 வரை ஆசாரியராய் இருந்தார் என்பர்.இளமையிலேயே திருஞான சம்பந்த பெருமானிடம் மிக்க ஈடுபாடு கொண்டிருந்த இவர் சைவத்திருமுறைகளையும் வட மொழி- தமிழ்மொழி நூல்கள் பலவற்றையும் கற்று ஏழாவது பட்டத்தில் எழுந்தருளியிருந்த பிற்குமார சுவாமி தேசிகரிடம் மூவகைத் தீட்சைகளையும் பெற்றார் என்பர். திருவெண்காடு இவர் தவம் செய்த இடமாகும்.

நூல் கூறும் செய்திகள்
---------------------

இந்நூலின் காப்பு பருவத்தில் முதற்கண் அம்மையப்பரை ஒரே பாடலில் வைத்துப் போற்றப்பட்டுள்ளது. பின் திருநீறு, நடராசன், சிற்சக்தி, மூத்த பிள்லையார், முருகன், திருப்பொய்கை, நீர்காழிப்பதி, திருப்பதிகம் சட்டை நாதர் மற்றை தெய்வங்கள் ஆகியனவும் போற்றப்படுகின்றன. கடவுளர் வரிசையில் திருத்தலங்கள் வைத்துப் போற்றப் பட்டுள்ளது இதன் சிறப்பாகும். திருஞான சம்பந்தரை திருமால், பிரமன், திக்கு பாலகர், அருக்கர், உருத்திரர், மருத்துவர், கன்னியர் ஆகியோர் காப்பர் என்று கூறாமல் திரு முத்தின் சிவிகை மிசை அசையவரு மணியை சேவித்தங்குடன் வருவார்' என்று கூறும் திறம் புதுமையாகும். இந்நூலில் திருநாவுக்கரசரின் தோற்றம், பதி அறிவால் இறைவனைக் காணுதல் ஆகியன கூறப்பட்டுள்ளன. திருஞான சம்பந்தர் , அரவு தீண்டி இறந்த வணிகன் ஒருவனையும், சாம்பலாய் இருந்த பூம்பாவையை உயிர்ப்பித்த வரலாறும் சிறப்பித்துக் கூறப்படுகிறது.  

மேலும் இராவணன் கயிலையை பெயர்த்தது, இரணியனை கிழித்த நரசிங்கம், போன்ற புராணச் செய்திக்ளும், கண்ணப்பர், அப்பர் போன்ற நாயன்மார் பற்றிய வரலாறும் இப்பிள்ளைத்தமிழ் நூலில் இடம் பெறுகின்றன.

உசாத்துணை
---------

கு. முத்துராசன் அவர்கள் எழுதிய பிள்ளைத்தமிழ் இலக்கியம், மணிவாசகர் பதிப்பகம். -1984
வடிவவியலில், **பாகைமானி** அல்லது **கோணமானி** (*Protractor*) கோணங்களை அளவிடும், பொதுவாக ஊடுபுகக்கூடிய *பேர்பெக்சாலான*, ஒரு சதுர, வட்ட அல்லது அரை வட்டக் கருவியாகும். இதில் பயன்படுத்தப்படும் அளவை அலகுகள் பொதுவாக பாகை (°) ஆகும். இது இயந்திர மற்றும் பொறியியல் தொடர்பான பல்வேறு பயன்பாடுகளில் பயன்படுகிறது, ஆனால் மிகவும் பொதுவான பயன்பாடு பள்ளிகளில் வடிவவியல் பாடங்களில் இருக்கும். சில பாகைமானிகள் எளிய அரைத் தட்டுக்களாகும். சரிவு கோணமானி போன்ற மேலும் மேம்பட்ட கோணமானிகளில், கோணம் அளவிட உதவும் ஒன்று அல்லது இரண்டு அசையும் கரங்கள் உண்டு.

காட்சியகம்
----------

* பாகையில் அளவிடப்பட்ட அரைவட்ட பாகைமானி (180 பாகை).பாகையில் அளவிடப்பட்ட அரைவட்ட பாகைமானி (180 பாகை).
* பாகையில் அளவிடப்பட்ட 360° பாகைமானி .பாகையில் அளவிடப்பட்ட 360° பாகைமானி .
* கிரேடுகளில் அளவிடப்பட்ட 400g பாகைமானி.கிரேடுகளில் அளவிடப்பட்ட 400g பாகைமானி.
* A "Cras Navigation Plotter" double-protractor, in foreground.A "Cras Navigation Plotter" double-protractor, in foreground.
* பாகையில் அளவிடப்பட்ட அரைவட்ட பாகைமானி (180 பாகை).பாகையில் அளவிடப்பட்ட அரைவட்ட பாகைமானி (180 பாகை).
**கைலாஷ் சௌத்ரி** இந்திய அரசியல்வாதியும் ராஜஸ்தான் மாநில பாரதிய ஜனதா கட்சியின் அரசியல்வாதியும், நரேந்திர மோதியின் இரண்டாம் அமைச்சரவையில் மே, 2019 முதல் விவசாயத் துறையின் இணை அமைச்சராக பொறுப்பேற்றார். முன்னர் இவர் இராஜஸ்தான் சட்டமன்ற உறுப்பினராக இருந்துள்ளார்.

கைலாஷ் சௌத்ரி, புனே மற்றும் ஜோத்பூரில் மேம்பட்ட ஆய்வுகளின் இயக்குனர் ஆவார். இவர் ஒரு இலாப நோக்கமற்ற மற்றும் அரசு சாரா அமைப்பு என்ற மொழிபெயர்ப்பு ஆராய்ச்சி (ATR)  அகாடமியின் தலைவராகவும் இருக்கிறார். அறிவியல் மற்றும் சமூகம் ஆகியவற்றுக்கு இடையேயான பிணைப்பை வலுப்படுத்துவதும் ,ATR அமைப்பு ஒருவருக்கொருவர் உதவுவதன் மூலமும், அடிப்படை அம்சங்களைப் பயன்படுத்தும் பொருள்களாக மாற்றுவது இதன் நோக்கம் ஆகும். அவர் லாகோ மெமோரியல் அறிவியல் மற்றும் தொழில்நுட்ப கல்லூரியில் இணை பேராசிரியராகவும் பயோடெக்னாலஜியாராகவும் பணியாற்றுகிறார்.

மேற்கோள்கள்
-----------

1. ↑  "PM Modi allocates portfolios. Full list of new ministers", *Live Mint*, 31 May 2019
2. ↑  "Kailash Choudhary Rajasthan Legislative Assembly Members of the 14th House". rajassembly.nic.in. 2017-02-27 அன்று பார்க்கப்பட்டது.
**எஸ். எம். இதாயதுல்லாஹ்** (பிறப்பு: சூன் 5 1956) இந்திய முஸ்லிம் எழுத்தாளர், இராமநாதபுரம் பார்த்திபனூர் எனுமிடத்தைப் பிறப்பிடமாகக் கொண்ட இவர், தமிழ்நாடு காங்கிரஸ் கமிட்டியின் மாநில அமைப்புச் செயலாளரும், எழுத்தாளரும், இலக்கிய ஆர்வலரும், புரவலரும், மாநில இலக்கிய அணி, மாநிலச் சிறுபான்மைப் பிரிவின் தலைவரும், ஆங்கிலம், இந்தி, அரபி முதலிய மொழிகளை அறிந்தவரும் கீதை மற்றும் வேத சுலோகங்களைச் சமஸ்கிருத மொழியில் மேடைகளில் அழகுற சொல்வதிலும் வல்லவராவார்.
இவர் ஒரு தொழிலதிபர். தொலைக்காட்சி, வானொலி நிகழ்ச்சிகளில் அதிகமாகப் பற்கேற்றுவரும் கவிஞர். இவரது ஆசாத் பதிப்பகத்தின் மூலம் பல்வேறு தமிழ் அறிஞர்களின் நூல்களை வெளிக்கொண்ர்ந்துள்ளார். தேசிய ஒருமைப்பாட்டுப் பேரவையின் தலைவரும், ஆன்மீக, இலக்கியச் சொற்பொழிவாளருமாவார்.

எழுதிய நூல்கள்
--------------

* கியூபாவில் நான்
* கீழைச் சொர்க்கம்
* திருநபி வாழ்வும் திருக்குறட்பாவும்
* இந்து சமயமும் திப்பு சுல்தானும்
* சுக நீதியில் சமநீதி
* தியாக தீபங்கள்

பெற்ற விருதுகளும், கௌரவங்களும்
------------------------------

* தமிழ்மாமணி

உசாத்துணை
---------

* இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
**வெங்கட்ட தேவர் கோயில்** (*Venkitta Thevar Temple*) என்பது தென்னிந்திய மாநிலமான, கேரளத்தின், மலப்புறம் மாவட்டத்தின், கோட்டக்கல்லில் உள்ள ஒரு சிவன் கோயில் ஆகும். 

ஒரு பழைய கோட்டையின் இடிபாடுகளுக்கு அருகில் அமைந்துள்ள வெங்கட்ட தேவர் கோயில் 19 ஆம் நூற்றாண்டு கோயில் கட்டிடக்கலைக்கு ஒரு மாதிரியாகும். இந்தக் கோயில் கருவறை முகமண்டபம் ஆகியவை சதுர வடிவத்தில் அமைந்துள்ளன. கோயிலின் முதன்மைத் தெய்வங்களாக சிவனும் பார்வதியும் இருக்க, பரிவார தெய்வங்களாக பிள்ளையார், ஐப்பன் போன்றோர் உள்ளனர். இந்தக் கோயில் சுவர் ஓவியங்கள் நிறைந்ததாக உள்ளது. இங்கு குறைந்தபட்சம் 64 சுவர் ஓவியங்களைக் காண இயலும். சிவனை விழபடு துறவிகள் ஓவியம், சிவனும் பார்வதியும் காட்டில் காட்சியளிக்கும் ஓவியம், பூவுமலா எனப்படும் பூக்கள் ஓவியம், பட்சிமலா எனப்படும் பறவைகள் ஓவியம், பசுபதி அஸ்திரத்தை வழிபடும் அர்சுணன் ஒவியம் என பலவகையான ஓவியங்கள் காணப்படுகின்றன. இந்த சுவரோவியங்கள் மலையாள ஆண்டான 1053 ( கி.பி. 1878) இல் முடிக்கப்பட்டன என்பது எழுதப்பட்டுள்ளது.

கோயிலின் மேற்கு மற்றும் கிழக்கு நுழைவாயில்களில் பாரம்பரிய இரண்டு நிலை இராசகோபுரங்கள் உள்ளன. கோயில் வளாகத்தில் நாலம்பலம், நமஸ்கரமண்டபம், அக்ரசலா போன்றவை உள்ளன. இந்த கோயில் சாமுத்திரி அரச குடும்பத்தின் ஒரு கிளையான கிழக்கே கோயிலகம் அறக்கட்டளைக்கு சொந்தமானது.

வெளி இணைப்புகள்
---------------

*
**எஸ். எம். குமரேசன்** (1930 - 1977) என்பவர் தமிழகத் திரைப்பட நடிகர், நாடக நடிகர், மற்றும் திரைப்பட தயாரிப்பாளராவார்.

வாழ்க்கை
--------

எஸ். எம். குமரேசன் குமரி மாவட்டம் சுசீந்திரத்தைச் சேர்ந்தவர். சிறுவனாக இருந்தபோதே நவாப் ராஜமாணிக்கம் பிள்ளையின் நாடகக் குழுவில் சேர்ந்து, பல்வேறு இதிகாச நாடகங்களில் நடித்தவர். 1948 ஆம் ஆண்டு அவரது பதினேழாவது வயதில், அபிமன்யு படத்தின் நாயகன் ஆனார். அதன்பிறகு தன அமராவதி, விகடயோகி, ஓடாதே நில், கலியுகம், பாவக்குட்டி (மலையாளம்) உட்பட பல படங்களில் நடித்தார். மேலும் இவர் ஆயிரக்கணக்கான நாடகங்களில் நடித்துள்ளார். எஸ்.எம்.கே பிக்சர்ஸ் என்ற பெயரில் தயாரிப்பு நிறுவனத்தைத் தொடங்கிய குமரேசன், சிவாஜி கணேசன், சரோஜா தேவி ஆகியோரின் நடிப்பில் *வானவில்* என்ற படத்தையும், அவரே கதாநாயகனாக நடித்து *மூங்கில் பாலம்* என்ற படங்களைத் தயாரித்தார். ஆனால் இந்த இரண்டு படங்களும் வெளிவராமல் பெருத்த இழப்புக்கு ஆளானார்.

இறப்பு
------

1977 ஆம் ஆண்டு புதுக்கோட்டை மாவட்டத்தில் *வள்ளி திருமணம்* நாடகத்தில் நடித்துக்கொண்டிருக்கும்போது மாரடைப்பு ஏற்பட்டு மருத்துவமனை கொண்டு செல்லப்பட்டு சிகிச்சை பலனின்றி தன் 47 வயதில் இறந்தார்.

மேற்கோள்கள்
-----------

1. ↑  கே.கே.மகேஷ் (1 திசம்பர் 2017). "நடிக்கும்போதே மரணம்". *கட்டுரை*. தி இந்து தமிழ். 1 திசம்பர் 2017 அன்று பார்க்கப்பட்டது.
**மலைக்கோட்டை கோவிந்தசாமி பிள்ளை** (1878 - 1931) தமிழகத்தைச் சேர்ந்த வயலின் வாத்தியக் கலைஞர் ஆவார்.

இளமைக்காலம்
-----------

பழைய தஞ்சை மாவட்டத்தில் நன்னிலம் அருகேயுள்ள அச்சுதமங்கலத்தில் பிறந்தவர் கோவிந்தசாமி பிள்ளை. தனது 12ஆவது வயதில் வயலின் கற்கத் தொடங்கினார். இவரின் முதல் ஆசிரியர் கீவளூர் சிதம்பரநாத பிள்ளை என்பவராவார். வயலின் சீர்காழி நாராயணசாமி பிள்ளை, எட்டையபுரம் இராமச்சந்திர பாகவதர், உமையாள்புரம் பஞ்சாபகேச பாகவதர் ஆகியோரிடமும் வயலின் கற்றார்.

இசைப் பணி
---------

சென்னையில் தங்கியிருந்தபோது பட்டினம் சுப்பிரமணிய ஐயர், திருக்கோடிகாவல் கிருஷ்ணய்யர், வீணை தனம்மாள் ஆகியோரிடம் பழகி இசை நுட்பங்களை மேலும் அறிந்துகொண்டார். கோவிந்தசாமி பிள்ளை புல்லாங்குழலும் வாசிப்பார். தனது 22 வயதில் பக்கவாத்தியமாக பிடில் வாசிக்க ஆரம்பித்தார். 

புல்லாங்குழல் சரப சாஸ்திரிகள், இராமநாதபுரம் சீனிவாச ஐயங்கார், கோனேரிராஜபுரம் வைத்தியநாத ஐயர், பாலக்காடு அனந்தராம பாகவதர், மதுரை புஷ்பவனம் ஐயர், புல்லாங்குழல் பல்லடம் சஞ்சீவ் ராவ், புளூட் கும்பகோணம் நாகராஜராவி, காஞ்சிபுரம் நாயினாப் பிள்ளை ஆகியோருக்கு பக்கவாத்தியம் வாசித்துள்ளார்.

மாணாக்கர்கள்
------------

* பாப்பா கே. எஸ். வெங்கடராமையா
* நரசிம்மலு
* ரங்கையா
* ராதாகிருஷ்ணன் பிள்ளை

உசாத்துணை
---------

* Veteran lives up to expectations
[*தொடர்பிழந்த இணைப்பு*]
* 'மலைக்கோட்டை மகாமேதை' கட்டுரை, எழுதியவர்:எஸ். வி. நாதன்; வெளியீடு: தினமணி - இசை விழா மலர் (2013 - 2014), (பக்க எண்கள்: 40, 41)

வெளியிணைப்புகள்
---------------

* நினைவுத் திரையில்...1
* நினைவுத் திரையில்...2
**அவதார நந்தி** என்பது சிவாலயங்களில் காணப்பெறும் ஐவ்வகை நந்திகளில் லிங்கத்திற்கு அருகே இருக்கும் கைலாச நந்திக்கு அடுத்து இருப்பதாகும். சிவபெருமானுக்கு வாகனமாக திருமால் நந்தியாக மாறியதால் இந்த நந்தியை *விஷ்ணு அவதார நந்தி* என்றும், *விஷ்ணு நந்தி* என்றும் அழைக்கின்றார்கள்.

விஷ்ணு நந்தியாக மாறிய கதை
-------------------------

அசுரர்களின் தொல்லைகளைத் தாங்கமுடியாமல் முனிவர்களும், தேவர்களும் கயிலாயம் சென்று சிவபெருமானிடம் முறையிட்டனர். தேவர்கள் ஏற்பாடு செய்திருந்த தேரில் சிவபெருமான் போரிட புறப்பட்டார். 

அவர் அசுரர்களை நோக்கி செல்லும் வழியில் தேரின் அச்சு முறிந்தது. போரில் பின்தங்காமல் இருப்பதற்காக திருமால் காளையாக வடிவெடுத்து சிவபெருமானை தன் முதுகில் ஏற்றிச் சென்றார். இதனால் ரிஷபாரூடர் என்ற பெயர் சிவபெருமானுக்கு வந்தது. அவ்வாறு விஷ்ணு ரிசபமாக மாறியதால் சிவாலயங்கள் அனைத்திலும் விஷ்ணு நந்தி அமைக்கப்பெருகிறது.

இருப்பினும் நான்கு நந்திக்கும் குறைவான சிவாலயங்களில் இந்த விஷ்ணு அவதார நந்தி பிரதிஷ்ட்டை செய்யப்படுவதில்லை.

காண்க
-----

ஐவ்வகை நந்திகள்

கருவி நூல்
----------

சிவ ஆகமம்

ஆதாரம்
------

1. ↑   பரணிடப்பட்டது 2013-04-08 at the வந்தவழி இயந்திரம் விஷ்ணு நந்தியாக மாறிய கதை

| * பா
* உ
* தொ
 சிவன்  |
| --- |
| 
* பட்டியல்
* வலைவாசல்
* விக்கித்திட்டம்

 |
| அடையாளங்கள் | 
* கங்கை
* சடாமுடி
* நெற்றிக்கண்
* பிறைநிலா
* தோடுடைய செவி
* நாகாபரணம்
* நீல கண்டம்
* பொன்மேனி
* புலித்தோல்
* யானைத்தோல்
* மான்தோல்
* உருத்திராட்சம்
* உடுக்கை
* மான்

 |
| துணைவர்கள் | 
* ஆதிசக்தி
* தாட்சாயிணி
* பார்வதி
* கங்கா
* மோகினி
* காளி
* துர்கை

 |
| மகன்கள் | 
* கணபதி
* முருகன்
* ஐயப்பன்
* ருத்ரன்
* வீரபத்திரன்
* ஜாம்பவான்

 |
| வாகனம் | 
* நந்தி தேவர்
* ஐவகை நந்திகள் (கைலாச நந்தி
* அவதார நந்தி
* அதிகார நந்தி
* சாதாரண நந்தி
* பெரிய நந்தி )

 |
| ஆயுதங்கள் | 
* திரிசூலம்
* மழு
* பிநாகம்
* சிவ தனுசு
* கட்வங்கம்

 |
| முகங்கள் | 
* சத்யோ ஜாதம்
* வாமதேவம்
* அகோரம்
* தற்புருடம்
* ஈசானம்
* அதோமுகம்

 |
| வடிவங்கள் | 
* முகலிங்க மூர்த்தி
* மகேசுவர மூர்த்தங்கள்
* 64 சிவவடிவங்கள்

 |
| சிவாம்சம் | 
* அனுமன்
* வீரபத்திரர்

 |
| 
* பட்டியல்
* வலைவாசல்
* 

 |
**ஜிவிகே அவசரகால மேலாண்மை மற்றும் ஆராய்ச்சி நிறுவனம்** (இ.எம்.ஆர்.ஐ./எம்ரி/EMRI/GVK Emergency Management And Research Institute)
என்பது இந்தியாவில் இயங்கும் பொதுத்துறை மற்றும் தனியார் கூட்டமைப்பில் உருவான அவசரகால உதவி வழங்கும் பொதுச் சேவை நிறுவனம் ஆகும்.

இந்த நிறுவனம் 2005ஆம் ஆண்டு ஏப்ரல் மாதம் ஆரம்பிக்கப்பட்டது.

இந்த நிறுவனத்திற்கு எல்லா தொழில்நுட்ப உதவிகளையும் மகேந்திரா சத்யம் நிறுவனம் வழங்குகின்றது.

இந்த நிறுவனம் 15 ஆகஸ்ட் 2005 அன்று **1-0-8** சேவையை ஆந்திர மாநிலம் ஐதராபாத் நகரத்தில் ஆரம்பித்தது.

1-0-8 சேவை
----------

**1-0-8** (நூற்றி எட்டு) என்பது அவசர கால அழைப்புக்கான கட்டணம் இல்லாத இலவசத் தொலைபேசி எண் ஆகும்.

அவசர கால மருத்துவ, காவல் துறை மற்றும் தீ விபத்து உதவிகளுக்கு 108 எண்ணைத் தொடர்பு கொள்ளலாம்.
இந்தச் சேவை எல்லா நாட்களிலும 24 மணி நேரமும் செயல்படும்.

இந்தச் சேவை தமிழ்நாடு, ஆந்திரப் பிரதேசம், கர்நாடகம், கோவா, குசராத், மத்தியப் பிரதேசம், இராசத்தான், உத்தரகண்ட், அசாம், மேகாலயா ஆகிய இந்திய மாநிலங்களில் செயல்படுகிறது.

வெளி இணைப்புகள்
---------------

* மருத்துவப் பணிகளை ஆய்வு செய்தார் முதல்வர்
* Emergency Management And Research Institute -(ஆங்கில மொழியில்)
**அவந்திசுவாமி கோயில்** ( *Avantiswami Temple )* என்பது இந்திய மாநிலமான ஜம்மு-காஷ்மீரில் அவந்திபோராவில் அமைந்துள்ள ஒரு இந்துக் கோவில் கோவிலாகும். இங்கு சிவ பெருமானுக்கும், விஷ்ணுவுக்கும் என தலா இரண்டு கோயில்கள் இருந்தன. பொது ஊழி 9 ஆம் நூற்றாண்டில் ஜீலம் ஆற்றங்கரையில் உத்பால வம்சத்தின் மன்னன் அவந்திவர்மனால் இந்த கோயில்கள் கட்டப்பட்டன. கோயில்கள் பூகம்பங்களால் அழிக்கப்பட்டன. தற்போது இந்த இடத்தை இந்தியத் தொல்லியல் ஆய்வு நிறுவனம் பராமரிக்கிறது.

வரலாறு
------

அழகியலாக கட்டப்பட்ட இக்கோயில் கி.பி 853-855 ஆம் ஆண்டில் காஷ்மீரை ஆண்ட அவந்திவர்மன் என்ற மன்னனால் கட்டப்பட்டது. முதலில் விஸ்வாசரா என்று அழைக்கப்பட்டது. அப்போது தலைநகராக இருந்த பண்டைய நகரம் அவந்திவர்மன் என்ற உத்பால மன்னனால் நிறுவப்பட்டது. அவந்திவர்மன் தனது ஆட்சிக் காலத்தில் இந்த பிராந்தியத்தில் பல பெரிய இந்துக் கோவில்களைக் கட்டியிருந்தான். அவற்றில் இசுலாமியப் படையெடுப்பாளர்களின் காழ்ப்புணர்ச்சி காரணமாக அழிக்கப்பட்டது போக சில மட்டுமே இன்று மீதமுள்ளன. அவனது ஆட்சிக் காலத்தில், இப்பகுதி செழித்திருந்தது. காஷ்மீரின் கோயில்கள் காஷ்மீரில் உள்ள பல பழங்கால கோயில்களிலிருந்தும் இந்தியாவின் பிற இடங்களிலிருந்தும் மிகவும் வித்தியாசமாக இருக்கின்றன.

கோயில்கள்
---------

இசுலாமிய படையெடுப்புகளுக்கு முன்னர் காஷ்மீர் சைவ சமயத்துக்கும் மெய்யியலின் மையமாகவும், சமசுகிருதக் கற்றல் மற்றும் இலக்கியத்தின் ஒரு இடமாகவும் இருந்தது. 14ஆம் நூற்றாண்டில் காஷ்மீர் இசுலாமிய ஆட்சியின் கீழ் வந்தது. அதன் ஆரம்பகால கோயில்களில் பெரும்பாலானவை 15ஆம் நூற்றாண்டின் ஆரம்பத்தில் இடிக்கப்பட்டது அல்லது அகற்றப்பட்டன. அவந்திவர்மன், அவந்திபூர் மற்றும் சுய்யாபூர் நகரங்களை நிறுவினான். விஷ்ணுவுக்கும் சிவனுக்கும் அர்ப்பணிக்கப்பட்ட இந்துக் கோவில்களையும் புத்த விகாரகங்களையும் கட்டினான்.  அவந்திபூரில் முறையே சிவன் மற்றும் விஷ்ணுவுக்கு அர்ப்பணிக்கப்பட்ட அவந்தீசுவர் மற்றும் அவந்திசுவாமி கோயில்கள் இவன் கட்டியக் கோயில்களில் குறிப்பிடத்தக்கவை. அவந்திசுவாமி அளவு சிறியது, ஆனால் மார்தாண்ட சூரியன் கோயிலுக்கு ஒத்ததாக இருந்தது. இவை இந்திய தொல்லியல் ஆய்வுத் துறையால் பாதுகாக்கப்பட்டு பராமரிக்கப்படுகின்றன.

புகைப்படங்கள்
-------------

* மேடை மற்றும் தூண்கள்மேடை மற்றும் தூண்கள்
* சிற்பங்கள், அவந்திசுவாமி கோயில்சிற்பங்கள், அவந்திசுவாமி கோயில்
* கோயில் சிற்பங்கள்கோயில் சிற்பங்கள்

மேற்கோள்கள்
-----------

1. ↑  "Avantiswami Temple, Avantipur". *Archeological Survey of India*. 20 April 2016 அன்று பார்க்கப்பட்டது.
2. ↑  "Lost in the rubble". *தி இந்து*. 12 July 2013 அன்று பார்க்கப்பட்டது.
3. ↑  "Kashmir. General view of ruins of Temple of Avantiswami at Avantipore. Probable date A.D. 852 to 854". *British Library*. 26 March 2009 அன்று பார்க்கப்பட்டது.
9-1-1 என்பது கனடா, கோஸ்ட்டா ரிக்கா, எல் சால்வடோர், ஜோர்தான், லைபீரியா, பரகுவை, உருகுவை, ஐக்கிய அமெரிக்கா ஆகிய நாடுகளில் நடைமுறையில் உள்ள அவசரத் தொலைபேசி எண்கள்
**அவசரத் தொலைபேசி எண்** (*emergency telephone number*) என்பது அவசர நிலைமைகளில் பொது பாதுகாப்பு உதவிகளைப் பெறுவதற்காக நடைமுறையில் இருக்கும் தொலைபேசி எண்கள் ஆகும். பலநாடுகளில் அவசர உதவிகளைப் பெறும் இத்தகைய வலையமைப்புகள் நடைமுறையில் உள்ளன. இலகுவில் நினைவில் வைப்பதற்காக பொதுவாக மூன்று இலக்கங்களைக் கொண்டதாக இத் தொலைபேசி எண்கள் காணப்படும். சில நாடுகளில் வேறுபட்ட சேவைகளுக்கு வேறுபட்ட எண்கள் பயன்படுத்தும் முறைகளும் உள்ளன. ஐரோப்பிய ஒன்றியம், உருசியா, உக்ரைன் மற்றும் சுவிட்சர்லாந்தில் பொதுவான தொலைபேசி இலக்கமான 112 பயன்படுகின்றது. இலங்கையில் 119 காவல்படை அவசர அழைப்பு எண்ணாக உள்ளது.

இந்தியாவில் அவசரத் தொலைபேசி எண்கள்
----------------------------------

1. காவல்துறை உதவி - 100
2. தீயணைப்பு மற்றும் மீட்புப் பணிகள் - 101
3. இலவச முதலுதவி வண்டி - 108

மேற்கோள்கள்
-----------

1. ↑  "Emergency call services". 2013-01-27 அன்று மூலம் பரணிடப்பட்டது. 2013-01-08 அன்று பார்க்கப்பட்டது.
**அவந்திவர்மன்** ( *Avantivarman* ) என்பவன் உத்பால வம்சத்தை நிறுவிய ஒரு மன்னன். பொது ஊழி 855 முதல் 883 வரை காஷ்மீரை ஆண்ட இவன் அவந்திசுவாமி கோவிலைக் கட்டினான். ஐன்-இ-அக்பரியின் கூற்றுப்படி, அவந்திவர்மன் காஷ்மீரின் சாமர் ஆட்சியாளர்.

ஆட்சிக் காலம்
-------------

அவந்தி வர்மன் கார்கோடப் பேரரசை வீழ்த்தி  அதன் சிம்மாசனத்தின் கட்டுப்பாட்டைக் கைப்பற்றிய ஐந்து சகோதரர்களில் ஒருவரான உத்பாலபிதன் என்பவனின் பேரனாவான். உத்பாலனின் அமைச்சர் சூராவால் வளர்க்கப்பட்ட அவந்தி வர்மன் காஷ்மீரின் அரியணையில் ஏறி, உத்பால வம்சத்தை நிறுவி, கார்கோடர்களின் ஆட்சியை முடிவுக்குக் கொண்டுவந்தான். அவந்தி வர்மன் ஒரு பொறியாளரும் கட்டிடக் கலைஞருமான சுய்யா என்பவரை தனது பிரதமராக நியமித்தான்.  இவனது நாற்பதாண்டு ஆட்சிக்காலத்தில் ஏராளமான உள்நாட்டுப் போர்களை சந்தித்ததால் பொருளாதாரத்தை மீட்டெடுக்க முடியாமல் நாடு மோசமாக பாதிக்கப்பட்டது. ஜுலம் ஆறின் வறட்சி காரணமாக சுய்யா அதன் போக்கை திசை திருப்பினார்.

கலையும் கட்டிடக்கலையும்
-----------------------

அவந்தி வர்மன் கலைகளின் புரவலராக இருந்தான். இவனது காலத்தில் "*துவன்யலோகா*" என்ற மிகவும் குறிப்பிடத்தக்க நூலின் ஆசிரியரும் அறிஞருமான அனந்தவர்தனன் என்பவர் இருந்தார். மேலும், இவன், அவந்திபூர் மற்றும் சுய்யாபூர் நகரங்களை நிறுவினான். இதற்கு தனது பிரதமர் சுய்யாவின் பெயரிடப்பட்டது.  விஷ்ணுவுக்கும் சிவனுக்கும் அர்ப்பணிக்கப்பட்ட இந்துக் கோவில்களையும் புத்த விகாரகங்களையும் கட்டினான்.  அவந்திபூரில் முறையே சிவன் மற்றும் விஷ்ணுவுக்கு அர்ப்பணிக்கப்பட்ட அவந்தீசுவர் மற்றும் அவந்திசுவாமி கோயில்கள் இவன் கட்டியக் கோயில்களில் குறிப்பிடத்தக்கவை. அவந்திவர்மனின் ஆட்சி காஷ்மீரில் சமசுகிருத கற்றலின் குறிப்பிடத்தக்க போட்டியைக் கண்டது. பேரழிவு தரும் வெள்ளத்திலிருந்து தனது இராச்சியத்தை காப்பாற்ற விட்டாஸ்டா ஆற்றில் ஒரு அணையைக் கட்டினான்.

இவனது ஆட்சிக் காலத்தில் எழுதப்பட்ட குறிப்பிடத்தக்க புத்தகங்களில் இரத்னாகரர் என்பவர் எழுதிய "*ஹரவியஜா* "என்ற நூலும், ஆனந்தவர்தனன் என்பவர் எழுதிய "*துவன்யலோகா*" ஆகியவை அடங்கும்.

இறப்பு
------

அவந்திவர்மன் பொ.ச. 883-ல் இறந்தான். இவனது மரணம் இவனது சந்ததியினரிடையே மற்றொரு உள்நாட்டுப் போரைத் தொடர்ந்தது. பொ.ச. 885இல் சங்கரவர்மன் அரியணையை இறுதியாக கைப்பற்றினான் அவன் பொ.ச. 902 வரை காஷ்மீரை ஆட்சி செய்தான்.

மேற்கோள்கள்
-----------

1. ↑  "Avantiswami Temple, Avantipur". *Archeological Survey of India*. 20 April 2016 அன்று பார்க்கப்பட்டது.
2. ↑  Sen, Sailendra Nath (1999). *Ancient Indian History and Civilization*. New Age International. பக். 295. பன்னாட்டுத் தரப்புத்தக எண்:978-8122-411-98-0.
3. 1 2  Sen, Sailendra Nath (1999). *Ancient Indian History and Civilization*. New Age International. பக். 295. பன்னாட்டுத் தரப்புத்தக எண்:978-8122-411-98-0.
4. 1 2  Raina, Mohini Qasba (2013). *Kashur The Kashmiri Speaking People: Analytical Perspective*. Partridge Publishing Singapore. பக். 9. பன்னாட்டுத் தரப்புத்தக எண்:978-1482-899-47-4.
5. 1 2  Warikoo, K (2009). *Cultural heritage of Jammu and Kashmir*. Pentagon Press. பக். 88. பன்னாட்டுத் தரப்புத்தக எண்:978-8182-743-76-2.
**அவநுதியணி** அல்லது **அவநுதி அணி** என்பது ஒரு பொருளின் இயற்கையான குணத்தினை மறைத்து பிரிதொன்றாக உரைத்தலாகும். இங்ஙனம் உண்மையை மறுத்துப் பிறிதொன்றினை உரைக்குங்கால் அப்பொருளுக்குச் சிறப்புத் தோன்றுமாறு அமையும்.

குறிப்பு
--------

*"சிறப்பினும், பொருளினும், குணத்தினும், உண்மை*
*மறுத்துப் பிறிது உரைப்பது அவநுதி ஆகும்."* -- என்கிறது தண்டியலங்காரம் 75-ஆவது பாடல்.  

  

*அவநுதியாகும்* என்று இச்சூத்திரம் முடிவதனால் இவ்வணியலங்காரம் பிற அணியலங்காரங்களோடு இணைந்தும் வரும் எனக்கொள்க.

அணி வகைகள்
----------

அவநுதியணி நான்கு வகைப்படும். அவையாவன:

1. சிறப்பு அவநுதியணி (சிறப்பவநுதியணி)
2. பொருள் அவநுதியணி (பொருளவநுதியணி)
3. குணம் அவநுதியணி (குணமவநுதியணி)
4. வினைபற்றிய சிலேடை அவநுதியணி

சிறப்பு அவநுதியணி
-----------------

ஒரு நபரின் அல்லது பொருளின் சிறப்பினை மறைத்து அதற்கு நேர் மாறான ஒன்றை உரைப்பது சிறப்பு அவநுதியணி எனப்படும்.

பொருள் அவநுதியணி
----------------

ஒரு சொல்லின் அல்லது தொடரின் பொருளை மறைத்து அதற்கு நேர் மாறான ஒன்றை உரைப்பது பொருள் அவநுதியணி எனப்படும்.

குணம் அவநுதியணி
---------------

பொருட்களின் இயற்கையான குணாதிசயங்களை மறுத்து கவி தன் செய்யுளை வடித்தால் அது குணம் அவநுதியணி என்று கொள்ளலாம்.   

*சுரையாழ, அம்மி மிதப்ப* என்னும் செய்யுள் வரியில் சுரை மிதக்கும், அம்மி ஆளும் என்னும் அவைகளின் குணங்களை மறுத்து இருப்பதனால் இவ்வரி என்று கொள்ளலாம்.

வினைபற்றிய சிலேடை அவநுதியணி
---------------------------

அவநுதியணி சிலேடையணியோடு கூடி, அச்சிலேடை தானும் வினைச்சொல்லின் இடமாக வரின், அது வினைபற்றிய சிலேடை அவநுதியாம்

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
**மேலக்கடம்பூர்**  இந்தியாவின் தமிழ்நாட்டில் கடலூர் மாவட்டத்தில் அமைந்துள்ள ஓர் கிராமமாகும். மேலக்கடம்பூர் 500 ஏக்கர் பரப்பளவுள்ள சிறிய கிராமம். 1500 மக்கள் தொகை கொண்டது. ஒரு நடுநிலைப்பள்ளி அமைந்துள்ளது.

இது கடலூர் மாவட்டம் காட்டுமன்னார்கோயில் தாலுகாவில் உள்ளது. வடவாற்றின் கரையில் உள்ளது. செட்டிதாங்கல் வழியாக எய்யலூர், ஆயங்குடி, முட்டம் செல்லும் சாலையில் ஆறாவது கி.மீட்டரில் உள்ளது.

இங்கமைந்துள்ள மிக நுட்பமான சிற்பங்களைக் கொண்ட மேலக்கடம்பூர் அமிர்தகடேஸ்வரர் கோயில் தொன்மையான சிவாலயமாகும். இக்கோயில் தேவாரப் பாடல் பெற்ற திருத்தலம்

கடம்பூர்
--------

1500 மக்கள் தொகை கொண்ட கிராமம், 450 மாணவ, மாணவிகள் படிக்கும் ஓர் நிதி உதவி பெறும் நடுநிலைப்பள்ளி உள்ளது. பிள்ளைமார்களும், ஆதிதிராவிடர்களும், வன்னியர்களும், பிற இனத்தவரும் வாழ்கின்றனர். நெல் பிரதான விவசாயம், தென்னை, எண்ணெய் பனை, ஆகியவையும் பயிரிடப்படுகின்றன. ஐந்து குளங்கள் உள்ளன. இரண்டு சிறிய அரிசி அரைக்கும் ஆலை உள்ளது. ஒரு கூட்டுறவு பண்டக சாலை,கிராம நூலகம்,ஊராட்சி மன்றம், கிராம நிர்வாக அலுவலர் கட்டிடம், மூன்று பேருந்து நிறுத்தங்கள் கட்டிடம் உள்ளன.

வடக்கில் வேளாளர் குல தெய்வ கோயிலும், ஈசானியத்தில் விநாயகர் கோயிலும், மேற்கில் அய்யனார் இருப்பிடமும், திரௌபதி கோயிலும் உள்ளன. ஊரின் நடுவில் அமிர்தகடேசுவரர் ஆலயம் உள்ளது. அதன் நான்கு புறமும் வீதிகள் அமைந்துள்ளது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2014-09-12 அன்று பார்க்கப்பட்டது.
**எப்பிகொனைடீ** *(Epigonidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை சிறிய மீன்கள். இவற்றுள் பெரிய மீன்களைக் கொண்ட இனமான *எப்பிகோனசு டெலெசுக்கோப்சு* 75 சதம மீட்டர் நீளமாக வளரக்கூடியது. ஆனால், இக் குடும்பத்தைச் சேர்ந்த பெரும்பாலான மீனினங்கள் 20 சதம மீட்டருக்கு மேல் நீளமாக வளர்வதில்லை. 

இவை மிதவெப்பவலய, வெப்பவலயக் கடல் பகுதிகளில் உலகம் முழுவதும் பரந்து காணப்படுகின்றன. கடல் தளத்துக்கு அண்மையில் வாழும் இம் மீனினங்கள் கடலில் 3,000 மீட்டர் ஆழம் வரையில் காணப்படுகின்றன.

வகைப்பாடு
---------

இக் குடும்பத்தில் ஏழு பேரினங்களில் 34 இனங்கள் உள்ளன.

* *பிரெஃபோசுட்டோமா* *(Brephostoma)* பேரினம்.
* *பிரிங்மானெலா* *(Brinkmannella)* பேரினம்
* *எப்பிகோனசு* *(Epigonus)* பேரினம்
* *புளோரன்சியேலா* *(Florenciella)* பேரினம்
* *மைக்குரோய்த்திசு* *(Microichthys)* பேரினம்
* *ரோசென்பிளாட்டியா* *(Rosenblattia)* பேரினம்
* *இஸ்ஃபிரீனொப்சு* *(Sphyraenops)* பேரினம்

இவற்றையும் பார்க்கவும்
----------------------

* மீன் குடும்பங்கள் பட்டியல்
* பேர்சோய்டீ

உசாத்துணை
---------

* ஃபிஷ்பேஸ்.ஆர்க் (ஆங்கில மொழியில்)

வெளியிணைப்புக்கள்
-----------------
**காண்டாமிருக வண்டு** (*Dynastinae*, *Rhinoceros beetles*) என்பது ஸ்காரபாய்டே குடும்ப ஸ்கரப் வண்டு துணைக்குடும்பத்தினைச் சேர்ந்த வண்டுகளாகும். இக்குழுவைச் சேர்ந்த ஏனைய வண்டுகள் சில கேர்குலிசு வண்டுகள், யுனிகோன் வண்டுகள், கொம்பு வண்டுகள் என அழைக்கப்படுகின்றன. காண்டாமிருக வண்டுகளின் இது வரை 300க்கு மேற்பட்ட இனங்கள் கண்டுபிடிக்கப்பட்டுள்ளன.

பல காண்டாமிருக வண்டுகள் அவற்றின் தனித்துவமான வடிவம், பெரிய அளவு போன்றவற்றால் நன்கு அறியப்படுகின்றன. இவற்றில் சில நன்கு அறியப்பட்ட வண்டுகளாக அட்லசு வண்டு (*Chalcosoma atlas*), பொது காண்டாமிருக வண்டு (*Xylotrupes ulysses*), யானை வண்டு (*Megasoma elephas*), ஐரோப்பிய காண்டாமிருக வண்டு (*Oryctes nasicornis*), கேர்குலிசு வண்டு (*Dynastes hercules*), சப்பானிய காண்டாமிருக வண்டு (*Allomyrina dichotoma*), எருது வண்டு (*Strategus aloeus*), யுனிகோன் வண்டு (*Dynastes tityus*) ஆகியவற்றைக் குறிப்பிடலாம்.

மேலதிக வாசிப்பு
---------------

* Endrödi S. 1985. *The Dynastinae of the World*. Dr. W. Junk Publishers
* Dechambre (R.-P.) & Lachaume (G.) *The Beetles of the World*, volume 27, The genus *Oryctes* (Dynastidae), Hillside Books, Canterbury  பரணிடப்பட்டது 2010-08-06 at the வந்தவழி இயந்திரம்

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Dynastinae***   
என்பதின் ஊடகங்கள் உள்ளன. 

* Family SCARABAEIDAE
* Subfamily Dynastinae
* Voila பரணிடப்பட்டது 2009-07-19 at the வந்தவழி இயந்திரம் French site on Dynastinae, illustrated.
* Photos பரணிடப்பட்டது 2013-01-13 at the வந்தவழி இயந்திரம்
* Photos
* Rhinoceros Beetle at Animal Corner
**இருந்தையூர்க் கொற்றன்** புலவன் என்பவர் சங்ககாலப் புலவர்களில் ஒருவர். அவரது பாடலாகச் சங்கநூல் தொகுப்பில் ஒரே ஒரு பாடல் உள்ளது. அது குறுந்தொகை நூலில் பாடல் எண் 335 ஆக அமைந்துள்ளது. குறிஞ்சித் திணை நெறியில் அமைந்துள்ள இந்தப் பாடலில் தலைவியை அடையத் தலைவன் இரவில் வரவேண்டாம் என்று தோழி தலைவனிடம் கூறுகிறாள்.

பாடல் தரும் செய்தி
------------------

இவளது அண்ணன் வல்வில் கானவன். இவள் பெருந்தோள் கொடிச்சி. இவளது ஊரிலுள்ள மகளிர் கைவளை குலுங்கக் கவண் வீசித் தினைப்புனம் காப்பர். இடையே சுனையாடச் செல்வர். அந்த நேரம் பார்த்து மந்தி தன் குட்டியோடு வந்து தினையைக் கவர்ந்து செல்லும். அந்த இடம் பக்கத்தில்தான் இருக்கிறது. - இவ்வாறு எங்கு வரவேண்டும் என்னும் இடத்தையும் தோழி தலைவனுக்குச் சுட்டுகிறாள்.

### பெயரில் புதுமை

புலவரை 'அன்' விகுதி தந்து குறிப்பிடும் பழக்கம் சங்ககாலத்தில் இல்லை. நக்கீரர் என்றோ, நக்கீரனார் என்றோ வெருமைப்படுத்தும் உயர்வுப்பன்மை விகுதி தந்தே அழைப்பது வழக்கம். இந்தப் புலவர் பெயருக்கு இறுதியில் உள்ள 'புலவன்' என்னும் சொல்லே இவரைப் பெருமைப்படுத்தும் விருதாக அமைந்துள்ளது. ஈ, வே. ரா. பெரியார் என்று இக்காலத்தில் வழங்குவது போன்றது இது.

### இருந்தையூர்

இது மதுரையை அடுத்து வையை ஆற்றின் மேல்பகுதியில் திருவிருந்த நல்லூர் என்னும் பெயருடன் விளங்கும் ஊரே இருந்தையூர் ஆகும். மாணிக்கவாசகர் பிறந்த திருவாதவூர் ஊர் இதன் பகுதியாக உள்ளது. பரிபாடல் திரட்டு என்று சேர்க்கப்பட்டுள்ள பாடல் ஒன்றில் இவ்வூரிலிருக்கும் திருமால் சிறப்பித்துப் பாடப்பட்டுள்ளார்.(1)

மேற்கோள்
--------

* பொதுவன் அடிகள் (2009), *சங்கநூல் பத்துப்பாட்டு மூலமும் செய்தி உரையும்* நூல். பக். 477
**எஸ். என். எஸ். பொறியியல் கல்லூரி (தன்னாட்சி)** ( *SNS College of Engineering* )

* இந்தியாவின், தமிழ்நாட்டின், கோயம்புத்தூரில் உள்ள ஒரு தனியார் சுயநிதி பொறியியல் கல்லூரி ஆகும். இந்தக் கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது; மற்றும் அண்ணா பல்கலைக்கழகத்துடன் இணைக்கப்பட்டுள்ளது. இது 2007 ஆம் ஆண்டில் நிறுவப்பட்டது. இதன் இரண்டாவது தொகுதி மாணவர்களைச் சேர்த்துக் கொண்டபோது மொத்தம் 852 மாணவர்களைக் கொண்டதாக இருந்தது.

கல்வி
-----

இக்கல்லூரி இளநிலைப் பொறியியல் (பி.இ.) படிப்பில் நான்கு படிப்புகளையும், தொழில்நுட்பப் படிப்பில் (பி.டெக்.) ஒரு படிப்பையும் வழங்குகிறது. முதுநிலைப் படிப்புகளில் முதுநிலைக் கணினி செயலிகள் (எம்.சி.ஏ.), முதுநிலை வணிக மேலாண்மை (எம்.பி.ஏ.) ஆகிய படிப்புகளை வழங்குகிறது. 

### இளநிலைப் படிப்புகள்

### பி.இ.

* மின்னணுவியல் மற்றும் தொடர்பு பொறியியல் (இ.சி.இ.)
* கணினி அறிவியல் மற்றும் பொறியியல் (சி.எஸ்.இ.)
* மின் மற்றும் மின்னணுவியல் பொறியியல் (இ.இ.இ.)
* இயந்திரப் பொறியியல்
* குடிசார் பொறியியல்
* ஆடை அலங்கார வடிவமைப்பு.

### பி.டெக்.

* வேளாண் பொறியியல்
* தகவல் தொழில்நுட்பம்.

### முதுநிலைப் படிப்புகள்

* முதுநிலை வணிக மேலாண்மை (எம்.பி.ஏ.)
* முதுநிலை கணினி பயன்பாடு (எம்.சி.ஏ.)
* எம்.இ. கணினி அறிவியல் மற்றும் பொறியியல்
* எம்.இ. பதிகணினியியல் தொழில்நுட்பம்
* எம்.இ. ஆற்றல் மின்னணு மற்றும் செலுத்துதல்
* எம்.டெக். தகவல் தொழில்நுட்பம்
* எம்.இ. உற்பத்திப் பொறியியல்.

சேர்க்கை நடைமுறை
----------------

இளநிலை மாணவர்கள், அவர்களின் 12 ஆம் வகுப்பு (உயர்நிலைப் பள்ளி) மதிப்பெண்களின் அடிப்படையில் சேர்க்கப்படுகின்றனர். சேர்க்கையானது, தமிழக அரசின் விதிமுறைகளின்படி, மாநில அரசு கலந்தாய்வு (டி.என்.இ.ஏ.) மற்றும் ஒழுங்குபடுத்தப்பட்ட நடைமுறைகள் மூலம் செய்யப்படுகிறது.

கணினி மற்றும் இணைய வசதிகள்
--------------------------

இக்கல்லூரியில் 680 பென்டியம் டூயல் கோர் வசதியைக் கொண்ட கணினி மையம் உள்ளது. இந்த சேவையகத்தில் ஜியோன் டூயல் பென்டியம் டி செயலிகள், 2 ஜிபி ரேம் மற்றும் எஸ்சிஎஸ்ஐ ஹார்ட் டிஸ்க் செயலிகள் பொருத்தப்பட்டுள்ளன. மேலே குறிப்பிடப்பட்ட உள்ளமைப்புகளுடன் 25 கணினிகளைக் கொண்டும், 24x7 இணைய இணைப்பும் உள்ளது. முழு வளாகத்திலும் இணைய வலைப்பின்னல் உள்ளது.

நூலகம்
------

கல்லூரியில் 22,228 க்கும் மேற்பட்ட புத்தகங்கள் மற்றும் 121 பத்திரிகைகள் கொண்ட நூலகம் உள்ளது. பெரும்பாலான புத்தகங்கள் தொழில்நுட்பம் சார்ந்தவை என்றாலும், தன்முன்னேற்றம் குறித்த புத்தகங்களும் கிடைக்கின்றன. இந்த நூலகத்தில் 1,345 க்கும் மேற்பட்ட கல்வி சார்ந்த குறுந்தகடுகள் உள்ளன. நூலகத்தில் புத்தகத் தேடலை எளிதாக்க, நூல் தலைப்புகளின் பட்டியல் கணினிமயமாக்கப்பட்டுள்ளது. மேலும், எண்ணியல் நூலகமானது, 12 டெர்மினல்கள் மற்றும் அகண்ட அலைவரிசை இணைய இணைப்பு கொண்டுள்ளது.

விளையாட்டு
----------

இக்கல்லூரி வளாகத்தில் பல்நோக்கு மைதானம், உடற்பயிற்சி கூடம் போன்றவற்றைக் கொண்டுள்ளது. இங்கு பின்வரும் விளையாட்டு வசதிகள் உள்ளன: 

* துடுப்பாட்டம்
* இறகுப்பந்தாட்டம்
* வளைதடியாட்டம்
* கால்பந்து
* கைப்பந்தாட்டம்
* சடுகுடு
* கோ-கோ
* மேசைப்பந்தாட்டம்
* டென்னிசு
* சதுரங்கம்
* கேரம்
* கூடைப்பந்தாட்டம்

வெளி இணைப்புகள்
---------------

* SNSCE அதிகாரப்பூர்வ வலைத்தளம்
* அதிகாரப்பூர்வ புகைப்பட தொகுப்பு
* அதிகாரப்பூர்வ வலைப்பதிவு
* கோயம்புத்தூர் நகரம் பற்றி பரணிடப்பட்டது 2007-08-25 at the வந்தவழி இயந்திரம்
**திருவாளப்புத்தூர் டி. ஏ. கலியமூர்த்தி** (*Thiruvalaputhur T. A. Kaliyamurthy)*, அக்டோபர் 22, 1948 - பெப்ரவரி 19, 2020) தமிழகத்தைச் சேர்ந்த தவில் இசைக் கலைஞராவார்.

ஆரம்பகால வாழ்க்கை
-----------------

திருவாளப்புத்தூர் எனும் ஊரில் பிறந்தவர் கலியமூர்த்தி. பெற்றோர்: வி. அருணாசலம் பிள்ளை - ராஜாமணி அம்மாள். தவில் வாசிப்புக் கலையை தனது தாய்மாமா எஸ். கதிர்வேல் பிள்ளையிடம் 5 வயது முதல் 8 வயது வரை கற்றார். பின்னர் தனது தந்தை வழி தாத்தாவின் அண்ணனாகிய திருவாளப்புத்தூர் பசுபதிப் பிள்ளையிடம் சிறப்புப் பயிற்சிப் பெற்றார். ஏழாண்டு காலப் பயிற்சிக்குப் பிறகு கச்சேரிகளில் வாசிக்கத் தொடங்கினார்.

இசை வாழ்க்கை
------------

சிறப்புத் தவில் கலைஞராக முன்னணி நாதசுரக் கலைஞர்கள் திருவெண்காடு டி. பி. சுப்பிரமணிய பிள்ளை, திருவிழிமிழலை கோவிந்தராஜ பிள்ளை சகோதரர்கள், செம்பனார்கோயில் எஸ். ஆர். தட்சிணாமூர்த்தி பிள்ளை சகோதரர்கள், திருமெய்ஞானம் நடராஜ சுந்தரம் பிள்ளை, நாமகிரிப்பேட்டை கிருஷ்ணன், மதுரை சேதுராமன் பொன்னுசாமி, சேக் சின்ன மௌலானா, ஏ. கே. சி. நடராஜன் ஆகியோருக்கு வாசித்துள்ளார்.

சிறப்புகள்
----------

தவில் இசை மாமணி

விருதுகள்
---------

* கலைமாமணி விருது, 1981
* வலயப்பட்டி விருது, 2008

மறைவு
-----

டி. ஏ. கலியமூர்த்தி 2020 பெப்ரவரி 19 இல் மாரடைப்பால் காலமானார்.

மேற்கோள்கள்
-----------

1. ↑  ""Music festivals enrich our culture"". *தி இந்து (ஆங்கிலம்)*. 24 டிசம்பர் 2008.. பார்த்த நாள்: 18 ஆகஸ்ட் 2014.
2. ↑  மு.க.ஸ்டாலின் இரங்கல்!, கலைஞர் செய்திகள், பெப்ரவரி 20, 2020
3. ↑  "திருவாளப்புத்தூர் டி.ஏ.கலியமூர்த்தி மாரடைப்பால் காலமானார்". NewsJ. 20 பெப்ரவரி 2020. 2020-02-21 அன்று மூலம் பரணிடப்பட்டது. 21 பெப்ரவரி 2020 அன்று பார்க்கப்பட்டது.

உசாத்துணை
---------

* Spotlight on nagaswaram
* Upholding the musical tradition கலியமூர்த்தியின் செவ்வி
* Meeting of traditions
**திருவாலங்காடு** (Thiruvalangadu) என்பது தென்னிந்தியா, தமிழ் நாடு, மயிலாடுதுறை மாவட்டம் குத்தாலம் வட்டத்திலுள்ள 55 வருவாய் கிராமங்களுள் ஒன்றாகும்.

'திருவாலங்காடு' காவிரி ஆற்றின் தென்கரையில், மயிலாடுதுறை - கும்பகோணம் சாலை மார்க்கத்தில் அமைந்திருக்கிறது. மயிலாடுதுறையிலிருந்து 13 கி.மீ. தூரத்திலும், கும்பகோணத்திலிருந்து 25 கி.மீ. தூரத்திலும் இவ்வூர் அமைந்திருக்கிறது. திருவாலங்காட்டில் பிரசித்திப் பெற்ற வட ஆரண்யேசுவரர் சிவன் கோயில் அமைந்திருக்கிறது. அம்மன் பெயர் வண்டார் குழலி. இங்கு காவிரி ஆற்றிலிருந்து 'விக்கிரமனாறு' என்ற புதிய கிளை ஆறு பிரிகிறது.

இங்கு காவிரி ஆற்றின் கரையில்தான், அப்பைய தீக்ஷிதரின் அதிஷ்டானம் இருக்கிறது. 

திருவாலங்காட்டில் மாரியம்மன் கோவில், காளி கோயில், கன்னியம்மன் கோயில், பிள்ளையார் கோயில் இருக்கின்றனர்.

நிருவாகத் தகவல்
---------------

மாவட்டம்: மயிலாடுதுறை  

வட்டம்: குத்தாலம்  

அஞ்சல்: திருவாலங்காடு
மக்கள் தொகை: 2011 கணக்கெடுப்பின்படி திருவாலங்காட்டில் 1567 குடும்பங்களைச் சேர்ந்த 7093 நபர்கள் (3389 ஆண்கள் + 3704 பெண்கள்) வசிக்கிறார்கள்.

திருக்கஞ்சனூர் சப்தஸ்தானம்
--------------------------

திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் திருக்கஞ்சனூர், திருக்கோடிக்காவல், திருவாலங்காடு, திருவாவடுதுறை, திருத்தென்குரங்காடுதுறை, திருமங்கலக்குடி, திருமாந்துறை ஆகிய தலங்களாகும்.

அமைவிடம்
--------

இந்த ஊர் மயிலாடுதுறையிலிருந்து கும்பகோணம் செல்லும் வழித்தடத்தில் அமைந்துள்ளது.

அண்மையிலுள்ள நகரங்கள்
---------------------

மயிலாடுதுறை, கும்பகோணம்
குத்தாலம், ஆடுதுறை, திருவாவடுதுறை, கோவிந்தபுரம், திருவிடைமருதூர், திருபுவனம்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "குத்தாலம் வட்டம் வருவாய் கிராமங்கள்". 2016-03-05 அன்று மூலம் பரணிடப்பட்டது. 2014-12-16 அன்று பார்க்கப்பட்டது.
4. ↑  View Population details
5. ↑  ஏழூர்த் திருவிழாக்கள், முனைவர் ஆ.சண்முகம், அகரம், தஞ்சாவூர், 2002
6. ↑  திருவாலங்காடு அமைவிடம்

இவற்றையும் காண்க
----------------

திருவாலங்காடு வடாரண்யேசுவரர் கோயில்
திருவாலங்கடு காவிரி ஆற்றை பற்றிய இந்த சிறு வீடியோவையும் பாருங்கள். 

மேலும் விரிவான தகவலுக்கு இந்த வலைத்தளத்தை பார்க்கவும்:
**திருவாளப்புத்தூர் பசுபதிப் பிள்ளை** (1879 – அக்டோபர் 8, 1958) தமிழகத்தைச் சேர்ந்த தவில் இசைக் கலைஞராவார்.

இளமைக் காலம்
------------

மயிலாடுதுறை அருகிலுள்ள திருவாளப்புத்தூர் எனும் ஊரில் பிறந்தவர் பசுபதிப் பிள்ளை. இவரின் தாய் அம்மணி அம்மாள் ஒரு நாட்டியக் கலைஞர். முதலில் ஆச்சாள்புரம் தருமலிங்கம் பிள்ளை, பின்னர் அம்மாசத்திரம் கண்ணுசுவாமி பிள்ளை ஆகியோரிடம் மொத்தமாக 7 ஆண்டுகள் தவில் கற்றுக்கொண்டார் பசுபதி.

இசை வாழ்க்கை
------------

தவில் கலைஞராக முன்னணி நாதசுரக் கலைஞர்கள் வழிவூர் வீராசுவாமி பிள்ளை, சிதம்பரம் வைத்தியநாத பிள்ளை, செம்பனார்கோயில் ராமசுவாமி பிள்ளை, எஸ். ஆர். கோவிந்தசுவாமி பிள்ளை சகோதரர்கள், நாகூர் சுப்பையா பிள்ளை, திருவாவடுதுறை ராஜரத்தினம் பிள்ளை ஆகியோருக்கு வாசித்துள்ளார்.

நாச்சியார்கோயில் என். பி. இராகவப்பிள்ளை, யாழ்ப்பாணம் சின்னத்தம்பிப் பிள்ளை, பொறையார் வேணுகோபால பிள்ளை, திருவிழந்தூர் ராமதாஸ் பிள்ளை, நாச்சியார்கோவில் ராமதாஸ் பிள்ளை, திருவிழந்தூர் வேணுகோபால பிள்ளை, பெரும்பள்ளம் வெங்கடேசப் பிள்ளை, திருவிடைமருதூர் வெங்கடேசப் பிள்ளை, திருமுல்லைவாயில் சண்முகவடிவேல், இலுப்பூர் நல்லகுமார், திருவாளப்புத்தூர் டி. ஏ. கலியமூர்த்தி ஆகியோர் பசுபதிப் பிள்ளையின் குறிப்பிடத்தக்க மாணவர்கள் ஆவர்.

மறைவு
-----

சில காலம் உடல்நலக் குறைவினால் பாதிக்கப்பட்டிருந்த பசுபதி, 8 அக்டோபர் 1958 அன்று காலமானார்.

உசாத்துணை
---------

* பக்கம் எண்கள்:290 - 292, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
நுண்கணிதத்தில் **பொது லைப்னிட்ஸ் விதி** (*general Leibniz rule*), வகையிடலின் பெருக்கல் விதியின் பொதுமைப்படுத்தலாகும். கணிதவியலாளர் லைப்னிட்சின் பெயரால் இவ்விதி அழைக்கப்படுகிறது.

இவ்விதியின் கூற்று:

*f* ,*g* ஆகிய இரு சார்புகளும் *n* -முறை வகையிடக்கூடிய சார்புகள் எனில், அவற்றின் பெருக்கற்பலனாக அமையும் சார்பு *fg* இன் *n* ஆம் வகைக்கெழு கீழ்க்கண்டவாறு அமையும்:

{\displaystyle (f\cdot g)^{(n)}=\sum \_{k=0}^{n}{n \choose k}f^{(k)}g^{(n-k)}}
இங்கு {\displaystyle {n \choose k},} ஈருறுப்புக் கெழுவாகும்.

கணிதத் தொகுத்தறிதல் முறையில் இவ்விதியினை நிறுவலாம்.

பல அடுக்குக் குறியீட்டில் இவ்விதி:

{\displaystyle \partial ^{\alpha }(fg)=\sum \_{\{\beta \,:\,\beta \leq \alpha \}}{\alpha \choose \beta }(\partial ^{\alpha -\beta }f)(\partial ^{\beta }g).}
*P* , *Q* இரண்டும் தேவைப்படும் அளவு வகையிடக்கூடிய கெழுக்களையுடைய வகையீட்டுச் செயலிகள், மேலும் {\displaystyle R=P\circ Q} எனில் *R* ஒரு வகையீட்டுச் செயலியாக அமையும். இதைக் காணும் வாய்ப்பாடு:

{\displaystyle R(x,\xi )=e^{-{\langle x,\xi \rangle }}R(e^{\langle x,\xi \rangle }).}
{\displaystyle R(x,\xi )=\sum \_{\alpha }{1 \over \alpha !}\left({\partial \over \partial \xi }\right)^{\alpha }P(x,\xi )\left({\partial \over \partial x}\right)^{\alpha }Q(x,\xi ).}
வழக்கமாக இவ்வாய்ப்பாடு *லைப்னிட்ஸ் வாய்ப்பாடு* என அழைக்கப்படுகிறது.

மேற்கோள்கள்
-----------

1. ↑  Olver, Applications of Lie groups to differential equations, page 318

வெளி இணைப்புகள்
---------------

* Planet Math பரணிடப்பட்டது 2012-11-04 at the வந்தவழி இயந்திரம்
**காண்டுவா** என்பது இந்தியாவின் மத்தியப் பிரதேசத்தின் நிமர் பகுதியில் உள்ள ஒரு நகரம் ஆகும். இந்த நகரம் கிழக்கு நிமர் மாவட்டம் என்று முன்னர் அறியப்பட்ட காண்டுவா மாவட்டத்தின் நிர்வாக தலைமையகம் ஆகும்.

காண்டுவா பழங்கால நகரம் ஒன்றாகும். இந்தியாவில் உள்ள பல நகரங்களைப் போலவே பல வழிபாட்டுத் தலங்களும் இங்கு அமையப் பெற்றுள்ளன. பெரும்பாலான வழிபாட்டுத் தலங்கள் இந்து அல்லது சமண வணக்கஸ்தலங்கள் ஆகும். கி.மு 12 ஆம் நூற்றாண்டில் இந்த நகரம் சமண மதத்தின் மையமாக இருந்தது. பிரித்தானிய ஆட்சியின் போது, ​​இந்நகரிற்கு அருகிலுள்ள புர்ஹான்பூர் (இப்போது ஒரு தனி மாவட்டம்) மேற்கு நிமர் பிராந்தியத்தின் முக்கிய வணிக மையமாக திகழ்ந்தது.

காண்டுவா பெரிய தொடருந்து சந்திப்பாகும். இந்தூரை டெக்கனுடன் இணைக்கும் மால்வா பாதை, மும்பையிலிருந்து கொல்கத்தா வரையிலான பிரதான கிழக்கு-மேற்கு பாதையை இங்கு சந்திக்கிறது.

2019 ஆம் ஆண்டு மே மாதம் பாரதிய ஜனதா கட்சியைச் சேர்ந்த நந்த்குமார் சிங் சவுகான் என்பவர் காண்டுவா மக்களவைத் தொகுதியில் இருந்து நாடாளுமன்ற உறுப்பினராக தேர்ந்தெடுக்கப்பட்டார்.

புவியியல்
---------

காண்டுவா 21.83 ° வடக்கு 76.33 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 313 மீட்டர் (1026 அடி) உயரத்தைக் கொண்டுள்ளது.

புள்ளிவிபரங்கள்
---------------

2011 ஆம் ஆண்டு மக்கட் தொகை கணக்கெடுப்பின்படி, காண்டுவாவில் 200,738 மக்கள் வசிக்கின்றனர். அவர்களில் 102,901 பேர் ஆண்களும், 97,837 பேர் பெண்களும் ஆவார்கள். காண்டுவாவின் சராசரி கல்வியறிவு விகிதம் 75.5% ஆகும். ஆண்களின் கல்வியறிவு விகிதம் 78.9% ஆகவும், பெண்களின் கல்வியறிவு விகிதம் 71.9% ஆகவும் இருந்தது. காண்டுவாவில் ஆறு வயதிற்கு உட்பட்ட சிறுவர்களின் எண்ணிக்கை, 24,801 ஆகும். அதாவது மொத்த மக்கட் தொகையில் 12.4% வீதமானோர் 6 வயதுக்குட்பட்டவர்கள். 2011 ஆம் ஆண்டில் காண்டுவாவில் 39002 வீடுகள் இருந்தன.

பொருளாதாரம்
-----------

காண்டுவா நகரமானது உள்ளூர் பயிர்களான பருத்தி, கோதுமை (கண்ட்வா 2), சோயா அவரை மற்றும் பலவகையான பருவகால பழங்கள் மற்றும் காய்கறிகளுக்கு பிரபலமானது. இங்கு பயிரிடப்படும் கோதுமை வகை காண்ட்வா 2 என்பது அதன் நறுமணம், நிறம் மற்றும் தரம் ஆகியவற்றிற்கு நாடு முழுவதும் பிரபலமானது. முந்தைய காண்டுவா மத்திய இந்தியாவின் கஞ்சா பயிரிடப்படும் ஒரே நகரமாக காணப்பட்டது.

இந்திரா சாகர் பரியோஜ்னா என்ற நீர்மின் திட்டம் கண்ட்வாவுக்கு அருகில் அமைந்துள்ளது. சாந்த் சிங்காஜி வெப்ப மின் திட்டம் (2 × 600 மெகாவாட்) காண்டுவாவில் உள்ள ஒரு சிறிய நகரமான முண்டியில் உள்ள டோங்கலியா கிராமத்தில் அமைந்துள்ளது.

புகழ்
-----

சூரஜ் குந்தா, பத்மா குளம், பீமா குளம் மற்றும் ராமேஸ்வர் குளம் ஆகிய நான்கு குளங்களும் நான்கு திசைகளில் உள்ளன. இவை வரலாற்றுடன் தொடர்புடையன.

பண்டைய துல்ஜா பவானி கோயில், தாதா தர்பார் மற்றும் நவீன நவ-சண்டி தேவி தாம் ஆகியவை இந்துக்களின் வழிபாட்டுத் தலங்கள் ஆகும்.

புகழ்பெற்ற சுற்றுலாத் தலங்களான தாதா தர்பார் கண்ட்வா , நாகூன் தலாப் மற்றும் ஹனுமந்தியா தீவு என்பன இங்கு அமைந்திருக்கின்றன.

புகழ்பெற்ற நடிகர் / பாடகர் கிஷோர் குமார் காண்ட்வாவில் பிறந்தார்.

சான்றுகள்
---------

1. ↑  "Khandwa", *1911 Encyclopædia Britannica*, Volume 15, 2019-11-27 அன்று பார்க்கப்பட்டது
2. ↑  "Khandwa Election Results 2019 Live Updates: Nandkumar Singh Chouhan (Nandu Bhaiya) of BJP wins". *News18*. 2019-11-27 அன்று பார்க்கப்பட்டது.
3. ↑  "Maps, Weather, and Airports for Khandwa, India". *www.fallingrain.com*. 2019-11-27 அன்று பார்க்கப்பட்டது.
4. ↑  "Census of India: Search Details". *www.censusindia.gov.in*. 2019-11-27 அன்று பார்க்கப்பட்டது.
**காதம்பரி** என்னும் தமிழ் இலக்கியம் 15ஆம் நூற்றாண்டில் தோன்றியது.

ஹர்ஷர்
------

அர்சவர்த்தனர் (ஹர்சவர்த்தனர்) அவைக்களப் புலவர் பாணபட்டர் இதனை வடமொழியில், உரைநடையில் எழுதினார். அது 12000 கிரந்தங்களைக் (எழுத்துக்களைக்) கொண்டது. பூர்வ பாகம், உத்தர பாகம் என இரு பகுதிகளைக் கொண்டது. 

ஹர்ஷர் 606-647-ஆம் ஆண்டுகளில் ஹரியானா மாநித்திலுள்ள தானேஸ்வரத்தைத் தலைநகராகக் கொண்டு சற்றேறக்குறைய இன்றுள்ள வட இந்தியா முழுவதையும் ஆண்ட பேரரசர். நாகானந்தா, ரத்னாவளி, பிரியதர்சினி என்னும் நூல்களை வடமொழியில் இயற்றியவர். ஹர்ஷ-சரிதம் என்னும் பெயரில் தன்-வரலாற்றையும் எழுதிவர்.

கந்தருவப்பெண் காதம்பரி
----------------------

உஜ்ஜயினி நகரத்து அரசன் சந்திரபீடன். இவன் கந்தருவப் பெண் காதம்பரியைக் காதல் திருமணம் செய்துகொள்கிறான். இந்த வரலாற்றைக் கூறும் நூல் காதம்பரி. காதம்பரி நூலின் சுவை அறிந்தவர்களுக்கு உணவுகூடச் சுவைப்பதிலை என்னும் பொருள்படும் வடமொழிப் பழமொழி ஒன்று உண்டு.

ஆதிவராக கவி
-----------

தமிழ்க் காப்பியமான காதம்பரி இரண்டு பகுதிகளாக உள்ளது. முதல் பகுதிக்குப் ‘பூர்வ காதம்பரி’ என்பது பெயர். இதனைப் ‘பட்டபாண கவி’ என்பவர் இயற்றினார். இவரை ‘ஆதிவராக கவி’ என நூலின் பாயிரப்பகுதியிலுள்ள பாடல் குறிப்பிடுகிறது. இரண்டாம் பாகத்தின் பெயர் ‘உத்தர காதம்பரி’. இதனை அவரது மகன் இயற்றினார். 

ஆதிவராக கவியின் தந்தை அருளாளர் என்னும் அந்தணர். பொருளாகரன் என்பவரின் தம்பி. இவர்கள் சோழநாட்டில் வாழ்ந்தவர்கள். 

நூல் செய்த காலம் கி.பி. 1411  திருமால், சிவன், கலைமகள், வேழமுகவன், முருகன் ஆகிய வழிபாட்டுப் பாடல்களுக்குப் பின் நூல் விரிகிறது. 

இவர் காதம்பரி வரலாற்றைச் சுருக்கமாகத் தந்துள்ளதை அவரே குறிப்பிடுகிறார்.

பாற்கடல் சென்ற பூசை பாலின்மேல் ஆசை வைத்து
மேற்கொள வரினுப் எல்லா வெள்ளமும் கொள்ள வற்றோ
பாற்கடல் அன்ன காதம் பரிக்கடல் பரப்பில் ஆசை
மேற்கொளும் என்றன் நெஞ்சம் வேண்டுவ கொள்ளும் அன்றே.

தமிழ்க்காப்பியம்
----------------

தமிழ்க்காப்பியம் காதம்பரி பாயிரப்பாடல் 14, நூல்பாடல் 1218, ஆகமொத்தம் 1232 பாடல்களைக் கொண்டது.

அடிக்குறிப்பு
-------------

1. ↑  பாணோச்சிஷ்டம் ஜகத் ஸர்வம்
2. ↑  கலி ஆண்டு 4512.
3. ↑  பாலசரஸ்வதி என்னும் பட்டம் பெற்ற பி.ஆர். கிருஷ்ணமாச்சாரியார் இதனைப் பற்றிச் ‘செந்தமிழ்’ என்னும் மாத இதழில் தொகுதி 5, பகுதி 10, ஆண்டு 1912 ஒரு கட்டுரை எழுதினார். பின்னர் நூலை முழுமையாகவும் தொகுத்து வெளியிட்டார். வெளியிட்டவர் ஸ்ரீரங்கம் வக்கீல் ஜே. கிருஷ்ணய்யங்கார். இந்த நூலில் மூலமும், கிருஷ்ணமாச்சாரியார், தமிழ்ப்பண்டிதர் குரு சுப்பிரமணிய ஐயர் ஆகியோர் செய்த 188 பக்கம் கொண்ட விரிவான வசனமும், 17 பக்கம் கொண்ட அரும்பதவுரையும் இருந்தன. ஆனால் பின்னர் ஏற்பட்ட ஒரு பூசல் காரணமாக அச்சிட்ட புத்தகங்கள் அனைத்தையும் கொளுத்திவிட்டார்களாம்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, (முதல் பதிப்பு 1959) திருத்தப்பட்ட பதிப்பு 2005
**பாத்திம கலீபகம்** (*Fatimid Caliphate*, அரபி:الفاطميون) எகிப்தை மையமாகக் கொண்டு செயல்பட்ட இசுலாமிய கலீபகம் ஆகும். பெரும்பான்மையோரால் அங்கீகரிக்கப்பட்ட கலீபகங்களின் வரிசையில் அமையப்பெற்ற ஒரே சியா இசுலாமிய கலீபகம் இது. கிபி 909ல் முகம்மது நபியின் மகள் பாத்திமாவின் வழி வந்த அப்துல்லா அல் மகதி பில்லா என்பவரால் இது தோற்றுவிக்கப்பட்டது. இதன் பேரிலேயே இது *பாத்திம கலீபகம்* என அழைக்கப்படுகின்றது. இதன் கலீபாக்கள் சியா இசுலாமின் இசுமாயிலி பிரிவின் இமாமாகவும் இருந்தனர். இவர்களின் ஆட்சி அதன் உட்சத்தில் வட ஆப்பிரிக்கா, எகிப்து, சிசிலி, சிரியா, பாலசுத்தீனம், லெபனான் மற்றும் கெசாசு ஆகிய பகுதிகளை உள்ளடக்கியதாக இருந்தது. 1070 வாக்கில் துருக்கிய மற்றும் சிலுவைப்போராளிகளின் படையெடுப்பால் சரிவை சந்திக்கத் தொடங்கிய இந்த பேரரசு, 1171ல் அய்யூப்பிய வம்ச பேரரசர், சலாகுத்தீன் எகிப்தை கைப்பற்றியதைத் தொடர்ந்து முடிவுக்கு வந்தது.

இன்றைய எகிப்தின் தலைநகரமான கெய்ரோ, இவர்களின் ஆட்சியிலேயே நிர்மானிக்கப்பட்டது. கிபி 969ல் உருவாக்கப்பட்ட இந்த நகரத்தின் அப்போதைய பெயர் *அல்-காகிரா* என்பதாகும். இன்றும் இந்த நகரத்தில் இருக்கும் அல்-அசார் பல்கலைக்கழகம், அல்-கக்கீம் பள்ளிவாசல் போன்றவை பாத்திம கலீபகத்தின் கட்டடக்கலைக்கு சிறந்த எடுத்துக்காட்டுகளாகும்.

மேற்கோள்கள்
-----------

1. ↑  Amin Maalouf (1984). *The Crusades Through Arab Eyes*. Al Saqi Books. பக். 160–170. பன்னாட்டுத் தரப்புத்தக எண்:0-8052-0898-4.
2. ↑  Beeson, Irene (September/October 1969). "Cairo, a Millennial". *Saudi Aramco World*: 24, 26–30.. பார்த்த நாள்: 2007-08-09.

| * பா
* உ
* தொ
இசுலாமிய கலீபகங்கள் |
| --- |
|  | ராசிதீன் கலீபாக்கள் 632-661 |
|  | உமையா கலீபகம் 661-750 |
|  | அப்பாசியக் கலீபகம் 750-1258 |
|  | குர்துபா கலீபகம் 756-1031 |
|  | பாத்திம கலீபகம் 909-1171 |
|  | உதுமானியப் பேரரசு 1519-1924
 |
**பிச்சு சாம்பமூர்த்தி** (*Pichu Sambamoorthi*) (1901-1973) ஒரு இந்திய *மியூசிக்காலாஜிஸ்ட்*, எழுத்தாளர் மற்றும் திருப்பதி ஸ்ரீ வெங்கடேஸ்வரா பல்கலைக்கழகத்தில், இசை பற்றிய ஆய்வு பேராசிரியராகவும் பணிபுரிந்தார். *தென்னிந்திய இசை மற்றும் இசைக்கலைஞர்கள்*, *சிறந்த இசையமைப்பாளர்கள்* , *தென்னிந்திய இசை* , *சுருதி வாத்யங்கள்*  *(ட்ரான்ஸ்*)  மற்றும் *லய வாத்தியங்கள்: காலம் காட்டும் கருவிகள்* போன்ற பலத் தலைப்புகளில் இசை சம்பந்தமான நூல்களை எழுதியுள்ளார். 1972 ஆம் ஆண்டில் அவர் சென்னை இசை அகாடமியின் சங்கீத கலாநிதி விருது பெற்றார். 1971 ஆம் ஆண்டில்இந்திய அரசு அவருக்கு மூன்றாவது உயர்ந்த குடிமகனுக்கு வழங்கப்படும் கௌரவமான பத்ம பூஷன் விருது வழங்கியது. 1963 ஆம் ஆண்டு சங்கீத் நாடக அகாடமி கூட்டாளர் விருது பெற்றார்.

சுயசரிதை
--------

1901 பிப்ரவரி 14 அன்று சென்னை மாகணத்தில் (தற்போது ஆந்திரப் பிரதேசம், குண்டூர் மாவட்டம்), பித்ரகுன்டா என்ற சிறிய ஊரில் பிறந்தார். சாம்பமூர்த்தி பொத்து கிருஷ்ணையா, எம். துரைசாமி ஐயர், எஸ். ஏ. இராமசாமி ஐயர் மற்றும் கிருஷ்ணசாமி பாகவதர் போன்ற பல்வேறு ஆசிரியர்களின் கீழ் வாய்ப்பாட்டு மற்றும் வயலின் பயிற்சி பெற்றார். அவர் 1928 ஆம் ஆண்டில், இராணி மேரி கல்லூரியில் இசை ஆசிரியராகப் பணியாற்றினார், ஆனால் 1931 இல், ஜெர்மனிக்கு மாற்றினார், *டச்சு அகாடமி* மூலம் நிதி பெறப்பட்டு அகாடமியில் இசை பயிலரங்கில் ஆய்வு செய்தார். பின்னர் இந்தியாவுக்குத் திரும்பி, சென்னை பல்கலைக் கழகத்தில் ஒரு விரிவுரையாளராகவும் பின்னர், இசைப் பயிற்சியாளராகவும் பணியில் சேர்ந்தார். 1961 ஆம் ஆண்டு வரை, சென்னையில் சங்கீத வாத்யாலயாவின் இயக்குநராக சேர்ந்தார். 1964 ஆம் ஆண்டில், திருப்பதி, ஸ்ரீ வெங்கடேஸ்வர பல்கலைக்கழகத்தில் இசைப் பேராசிரியராக நியமிக்கப்பட்டார். 1966 ஆம் ஆண்டு சென்னை பல்கலைக் கழகத்திற்குத் திரும்புவதற்குப் பின், இரண்டு ஆண்டுகள் அங்கு அவர் பணிபுரிந்தார்.

ஆனந்தவல்லியை திருமணம் செய்த சாம்பமூர்த்தி, 72 வயதில், 1973 அக்டோபர் 23 அன்று இறந்தார். அவரது வாழ்க்கை மற்றும் தொழில் பற்றி 2001 ஆம் ஆண்டில் அவரது நூற்றாண்டு விழாவில், *சென்னை மியூசிக் அகாடமி* வெளியிட்ட *ஃபுரபஷர் சாம்பமூர்த்தி த விஷனரி மியூசிக்கலாஜிஸ்ட்* என்ற ஒரு புத்தகத்தில் ஆவணப்படுத்தப்பட்டுள்ளது*.*

குறிப்புகள்
-----------

1. ↑  "Sambamurthy [Sambamoorthy], Pichu". Around Life.
[*தொடர்பிழந்த இணைப்பு*]
2. ↑  Pichu Sambamoorthy (2007). *A Dictionary of South Indian Music and Musicians of P. Sambamoorthy*. Indian Music Publishing House. .
3. ↑  P. Sambamoorthy (1962). *Great Composers*. Indian Music Publishing House. .
4. ↑  P. Sambamoorthy. *South Indian music*. Indian Music Pub. House. .
5. 1 2  P Sambamoorthy (1957). *Sruthi Vadyas (Drones)*. All India Handicrafts Board. .
6. ↑  P. Sambamoorthy (1959). *Laya Vadyas: Time-keeping Instruments*. All India Handicrafts Board. .
7. ↑  "Padma Awards" (PDF). Ministry of Home Affairs, Government of India. 2014-11-15 அன்று மூலம் (PDF) பரணிடப்பட்டது. 2019-03-21 அன்று பார்க்கப்பட்டது.
8. ↑  "Sangeet Natak Akademi Fellowship". Sangeet Natak Akademi. 2016-07-27 அன்று மூலம் பரணிடப்பட்டது. 2019-03-21 அன்று பார்க்கப்பட்டது.
9. 1 2  "P Sambamoorthy on Open Library". Open Library. 2016. 2 April 2016 அன்று பார்க்கப்பட்டது.
10. ↑  "Sambamurthy [Sambamoorthy], Pichu". Around Life. 2016. 1 April 2016 அன்று பார்க்கப்பட்டது.
[*தொடர்பிழந்த இணைப்பு*]
11. ↑   *Prof. Sambamoorthy, the Visionary Musicologist*. Madras Music Academy. .